pythainlp/thai-wiki-dataset-v4 huggingface dataset:
มายไวฟ์แอนด์คิดส์

มายไวฟ์แอนด์คิดส์  เป็นซีรีส์โทรทัศน์แนวตลกของสหรัฐอเมริกา สร้างโดย ดอน เรโอ และเดมอน วายันส์ โดยออกอากาศทางช่องเอบีซี ในวันที่ 28 มีนาคม 2544 และจบลงในวันที่ 17 พฤษภาคม 2548 ซีรีส์นำแสดงโดย วายันส์, ทิชา แคมป์เบลล์, จอร์จ โอ. กอร์ II, แจ๊ส เรย์โคล, ปาร์คเกอร์ แมคเคนนา โพซีย์, โนอาห์ เกรย์-คาบีย์ และบรูคลิน ซูดาโน
การตอบรับ.
ใน คอมมอน เซนส์ มีเดีย (Common Sense Media) ให้ 2 จาก 5 ดาว
ระบบขนส่งผู้โดยสารอัตโนมัติ ท่าอากาศยานสุวรรณภูมิ

<ns>0</ns>
 <revision>
 <parentid>12388936</parentid>
 <timestamp>2025-06-27T07:27:55Z</timestamp>
 <contributor>
 <username>Ginphuaktidfun</username>
 </contributor>
 <origin>12390095</origin>
 <model>wikitext</model>
 <format>text/x-wiki</format>
ระบบขนส่งผู้โดยสารอัตโนมัติ ท่าอากาศยานสุวรรณภูมิ  หรือ เอพีเอ็ม สุวรรณภูมิ เป็นระบบขนส่งผู้โดยสารอัตโนมัติใต้ทางวิ่งท่าอากาศยานสุวรรณภูมิ เชื่อมอาคารผู้โดยสารหลักกับอาคารเทียบเครื่องบินรองหลังที่ 1 เปิดให้บริการเมื่อวันที่ 28 กันยายน พ.ศ. 2566 โดยมีระยะทางรวม จากอาคารผู้โดยสารหลักถึงอาคารเทียบเครื่องบินรองหลังที่ 1 และเป็นระบบขนส่งผู้โดยสารอัตโนมัติในท่าอากาศยานสายแรกในประเทศไทย
การดำเนินงาน.
ระบบขนส่งผู้โดยสารอัตโนมัติท่าอากาศยานสุวรรณภูมิ ให้บริการ 2 สถานี ได้แก่ สถานีอาคารผู้โดยสารหลัก และสถานีอาคารเทียบเครื่องบินรองหลังที่ 1 ระบบขนส่งผู้โดยสารให้บริการตลอด 24 ชั่วโมง ทุก ๆ 3 นาที ใช้เวลาประมาณ 2 นาทีต่อเที่ยว ทุกสถานีมีการติดตั้งประตูกั้นชานชาลาและหน้าจอบอกข้อมูล
นอกจากนี้ ในอนาคตเส้นทางระบบขนส่งผู้โดยสารจะต่อขยายไปยังอาคารผู้โดยสารทางทิศใต้ของท่าอากาศยานอีกด้วย
ขบวนรถ.
เอพีเอ็ม สุวรรณภูมิมีขบวนรถคือ ซึ่งเป็นรถไฟฟ้าล้อยางแบบไร้คนขับ วิ่งบนทางคอนกรีต คล้ายกับขบวนรถของรถไฟใต้ดินแรน สาย B ขบวนรถมีทั้งหมด 6 ขบวน 1 ขบวนมี 2 ตู้ ผลิตโดยโรงงานฐานการผลิตของซีเมนส์ ที่เวียนนา ประเทศออสเตรีย มีความกว้างของขบวนรถ โดยแต่ละคันมี 25 ที่นั่ง แต่ละขบวนสามารถรองรับผู้โดยสารได้ 210 คน และเมื่อคำนวณแล้วระบบสามารถรองรับผู้โดยสารได้ 3,590 คนต่อชั่วโมงต่อทิศทาง รองรับความเร็วสูงสุด 
ขบวนรถควบคุมอาณัติสัญญาณด้วยระบบ TrainGuard MT Communicated Based Control System (CBTC)
ขบวนรถชุดแรกมาถึงสนามบินสุวรรณภูมิเมื่อวันที่ 15 กรกฎาคม พ.ศ. 2563
ผีดิบอาละวาด

"ผีดิบอาละวาด"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน"นิตยสารสแตรนด์"ในสหราชอาณาจักรในเดือนมกราคม ค.ศ. 1924 และตีพิมพ์ในนิตยสาร"เฮิตส์อินเตอร์เนชันแนล"ในสหรัฐอเมริกาในเดือนเดียวกัน เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927
เนื้อเรื่อง.
โฮมส์ได้รับจดหมายประหลาดที่อ้างถึงเรื่องผีดิบ (แวมไพร์) ในเช้าวันถัดมา มิสเตอร์เฟอร์กุสัน (Mr. Robert Ferguson) มายังบ้านเลขที่ 221 บี ถนนเบเกอร์เพื่อพบกับโฮมส์ เขาเชื่อว่าภรรยาคนที่สองชาวเปรูของตนดูดเลือดของบุตรชายคนเล็กที่เป็นทารกของเขา มิสเตอร์เฟอร์กุสันมีบุตรชายคนโตอายุ 15 ปีชื่อแจ็ก (Jack) ซึ่งประสบอุบัติเหตุร้ายแรงตั้งแต่ยังเด็ก แม้ว่าเขายังสามารถเดินได้แต่ก็ใช้ขาได้ไม่เต็มที่ แจ็กเคยถูกแม่เลี้ยง (ภรรยาคนที่สองของมิสเตอร์เฟอร์กุสัน) ตีสองครั้งอย่างไม่ทราบสาเหตุ ตั้งแต่ภรรยาคนที่สองของมิสเตอร์เฟอร์กุสันถูกพบว่ากำลังดูดเลือดของบุตรชายคนเล็ก เธอก็ขังตัวเองอยู่ในห้องและไม่ยอมออกมา อนุญาตให้เฉพาะโดโรเรส (Dolores) หญิงรับใช้คนสนิทให้เข้าไปได้และคอยนำอาหารไปให้ 
ประวัติการตีพิมพ์.
"ผีดิบอาละวาด" ตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนมกราคม ค.ศ. 1924 และตีพิมพ์ครั้งแรกในสหรัฐอเมริกาในนิตยสาร"เฮิตส์อินเตอร์เนชันแนล" (ในชื่อเรื่องภาษาอังกฤษว่า "The Sussex Vampire") ในเดือนเดียวกัน ใน"นิตยสารสแตรนด์"มีภาพวาดประกอบเนื้อเรื่อง 4 ภาพวาดโดยโฮเวิร์ด เค. เอคล็อก ในนิตยสาร"เฮิตส์อินเตอร์เนชันแนล"มีภาพวาดประกอบเนื้อเรื่อง 4 ภาพวาดโดยดับเบิลยู. ที. เบนดา เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
แคว้นปกครองตนเองเซิร์บแห่งกรายินา

แคว้นปกครองตนเองเซิร์บแห่งกรายินา  เป็นแคว้นปกครองตนเองชาวเซิร์บที่ประกาศตนเองภายในโครเอเชีย (ในขณะนั้นเป็นส่วนหนึ่งของยูโกสลาเวีย) ดินแดนนี้ประกอบด้วยเทศบาลส่วนใหญ่ของเซอร์เบียในสาธารณรัฐโครเอเชียซึ่งประกาศเอกราชในเดือนตุลาคม 1990 ก่อตั้งขึ้นเป็น แคว้นปกครองตนเองเซิร์บแห่งกนินสกากรายินา (САО Книнска Крајина), แต่เมื่อรวมพื้นที่ที่มีประชากรชาวเซิร์บเพิ่มเติมแล้วจึงเปลี่ยนชื่อในปี 1991 ต่อมาแคว้นนี้ประกาศตัวเป็นสาธารณรัฐเซิร์บกรายินาและต่อมาได้รวมแคว้นของชาวเซิร์บอีก 2 แห่งในโครเอเชียได้แก่แคว้นสลาโวเนียตะวันตก และ แคว้นสลาโวเนียตะวันออก บาราญาและเซอร์เมียตะวันตก
ความตกลงวอชิงตัน

ความตกลงวอชิงตัน (Croatian: "washingtonski sporazum;" Bosnian: "vašingtonski sporazum") เป็นความตกลงหยุดยิงระหว่างสาธารณรัฐบอสเนียและเฮอร์เซโกวีนากับสาธารณรัฐโครเอเชียแห่งเฮิร์ตเซก-บอสเนีย ลงนามเมื่อวันที่ 18 มีนาคม 1994 ในกรุงวอชิงตัน ดี.ซี. ลงนามโดยนายกรัฐมนตรีบอสเนีย ฮาริส ซิลาจ์ดซิช , มาเต กรานิช รัฐมนตรีต่างประเทศโครเอเชีย และประธานาธิบดีเฮอร์เซก-บอสเนีย เครซิมีร์ ซูบัค 
ภายใต้ความตกลง ดินแดนรวมที่ยึดครองโดยโครเอเชียและบอสเนียถูกแบ่งออกเป็นสิบเขตปกครองตนเอง ก่อตั้งสหพันธรัฐบอสเนียและเฮอร์เซโกวีนา และยุติสงครามโครแอต-บอสนีแอก ระบบเขตการปกครองได้รับเลือกเพื่อป้องกันการครอบงำโดยกลุ่มชาติพันธุ์หนึ่งเหนืออีกกลุ่มชาติพันธุ์หนึ่ง
กรอบความตกลงวอชิงตันที่ลงนามในเวลาต่อมาได้สร้างสหพันธรัฐที่รวมตัวกันอย่างหลวมๆ ระหว่างโครเอเชียและสหพันธรัฐบอสเนียและเฮอร์เซโกวีนา ซึ่งเป็นหนึ่งในเป้าหมายของความตกลงนี้
โยชูวา 7

โยชูวา 7  เป็นบทที่ 7 ของหนังสือโยชูวาในคัมภีร์ฮีบรูหรือในพันธสัญญาเดิมของคัมภีร์ไบเบิลในศาสนาคริสต์ ตามธรรมเนียมในศาสนายูดาห์เชื่อว่าหนังสือเขียนขึ้นโดยโยชูวาร่วมด้วยมหาปุโรหิตเอเลอาซาร์และฟีเนหัส แต่นักวิชาการยุคปัจจุบันมองว่าเป็นส่วนหนึ่งของประวัติศาสตร์เฉลยธรรมบัญญัติซึ่งครอบคลุมเรื่องราวตั้งแต่หนังสือเฉลยธรรมบัญญัติถึงหนังสือพงศ์กษัตริย์ฉบับที่ 2 เขียนโดยผู้เขียนศาสนายาห์เวห์ผู้รักชาติและศรัทธาในสมัยของโยสิยาห์กษัตริย์ยูดาห์นักปฏิรูปในศตวรรษที่ 7 ก่อนคริสตกาล บทที่ 7 ของหนังสือโยชูวาเน้นไปที่เรื่องราวของยุทธการแรกของชาวอิสราเอลภายใต้การนำของโยชูวาในการรบกับเมืองอัย และเรื่องราวบาปของอาคาน เป็นส่วนหนึ่งของตอนที่ประกอบด้วยโยชูวา 5:13–12:24 เกี่ยวกับการพิชิตคานาอัน
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 26 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q47 (4QJosh#เปลี่ยนทาง ; 200–100 ปีก่อนคริสตกาล) ซึ่งมีวรรค 12-17 หลงเหลืออยู่
ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) (A; <math> \mathfrak{G}</math>A; ศตวรรษที่ 5) ชิ้นส่วนของเซปทัวจินต์ภาษากรีกที่มีบทนี้ถูกพบในต้นฉบับอย่างสำเนาต้นฉบับวอชิงตัน 1 (Washington Manuscript I; คริสต์ศตวรรษที่ 5) และพบฉบับย่อของเซปทัวจินต์ในม้วนโยชูวาที่มีภาพประกอบ
วิเคราะห์.
เรื่องเล่าที่ชาวอิสราเอลยึดครองดินแดนคานาอันประกอบด้วยยวรรค 5:13 ถึง 12:24 ของหนังสือโยชูวา และมีโครงเรื่องดังต่อไปนี้:
A. เยรีโค (5:13–6:27)
B. อาคานและอัย (7:1–8:29)
1. บาปของอาคาน (7:1-26)
a. เร่ื่องเล่านำ (7:1)
b. ความพ่ายแพ้ที่เมืองอัย (7:2-5)
c. การภาวนาของโยชูวา (7:6-9)
d. กระบวนการระบุตัวผู้กระทำผิด (7:10-15)
e. การจับตัวอาคาน (7:16-21)
f. การประหารชีวิตอาคานและครอบครัว (7:22-26)
2. การยึดเมืองอัย (8:1-29)
a. เรื่องเล่านำ (8:1-2)
b. อุบายของพระเจ้าในการยึดเมือง (8:3-9)
c. การปฏิบัติตามอุบายของพระเจ้า (8:10-13)
d. การซุ่มโจมตีประสบความสำเร็จ (8:14-23)
e. การล่มสลายของเมืองอัย (8:24-29)
C. การรื้อฟื้นพันธสัญญาที่ภูเขาเอบาล (8:30–35)
D. กลอุบายของชาวกิเบโอน (9:1–27)
E. การทัพฝ่ายใต้ (10:1–43)
F. การทัพฝ่ายเหนือและสรุปรายพระนามกษัตริย์ (11:1–12:24)
เรื่องเล่าในโยชูวา 7-8 เป็นการประสานเรื่องราวของการละเมิดของอาคานเกี่ยวกับ 'สิ่งที่ต้องทำลายถวาย' และเรื่องราวยุทธการที่เมืองอัยเข้าด้วยกัน เพราะทั้งสองเรื่องนี้มีความเชื่อมโยงกัน
กีฬาฮอกกี้น้ำแข็งในโอลิมปิกเยาวชนฤดูหนาว 2024 – 3x3 ทีมหญิง

กีฬาฮอกกี้น้ำแข็งในโอลิมปิกเยาวชนฤดูหนาว 2024 รายการ 3x3 ทีมหญิง เป็นการแข่งขันกีฬาฮอกกี้น้ำแข็งหนึ่งในสี่รายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20-25 มกราคม ค.ศ. 2024 ที่สนามคังนึงฮ็อกกี้เซ็นเตอร์ ทีมที่ประกอบด้วยผู้เล่นที่เกิดในปี ค.ศ. 2008 และ 2009 มีทีมเข้าร่วมแข่งขัน 8 ทีม ได้แก่ ออสเตรเลีย, จีน, ฮังการี, อิตาลี, เกาหลีใต้, เม็กซิโก, เนเธอร์แลนด์ และ ตุรกี (ในชื่อ)
กีฬาฮอกกี้น้ำแข็งในโอลิมปิกเยาวชนฤดูหนาว 2024 – ทีมหญิง

กีฬาฮอกกี้น้ำแข็งในโอลิมปิกเยาวชนฤดูหนาว 2024 รายการทีมหญิง เป็นการแข่งขันกีฬาฮอกกี้น้ำแข็งหนึ่งในสี่รายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 27-31 มกราคม ค.ศ. 2024 ที่สนามคังนึงฮ็อกกี้เซ็นเตอร์ ทีมที่ประกอบด้วยผู้เล่นที่เกิดในปี ค.ศ. 2008 และ 2009 มีทีมเข้าร่วมแข่งขัน 6 ทีม ได้แก่ ฝรั่งเศส, เยอรมนี, ญี่ปุ่น, นอร์เวย์, สวีเดน และ สวิตเซอร์แลนด์
รอบแรก.
กลุ่มเอ.
อันดับ.
<section begin=Astandings/><section end=Astandings/>
ผลการแข่งขัน.
"เวลาทั้งหมดเป็นเวลาท้องถิ่น เวลามาตรฐานเกาหลี"
<section begin=A1/><section end=A1/>
----<section begin=A2/><section end=A2/>
----<section begin=A3/><section end=A3/>
กลุ่มบี.
อันดับ.
<section begin=Bstandings/><section end=Bstandings/>
ผลการแข่งขัน.
"เวลาทั้งหมดเป็นเวลาท้องถิ่น เวลามาตรฐานเกาหลี"
<section begin=B1/><section end=B1/>
----<section begin=B2/><section end=B2/>
----<section begin=B3/><section end=B3/>
กรีโกรี ซีโนเวียฟ

กรีโกรี เยฟเซเยวิช ซีโนเวียฟ (นามแรกเกิด ออฟเซย์-เกียร์ชอน อะโรโนวิช ราโดมึสล์สกี; 23 กันยายน [ตามปฎิทินเก่า: 11 กันยายน] ค.ศ. 1883 – 25 สิงหาคม ค.ศ. 1936) เป็นนักปฏิวัติชาวรัสเซียและนักการเมืองโซเวียต สมาชิกบอลเชวิคเก่า และเป็นหนึ่งในผู้นำคนสำคัญที่บทบาทในช่วงต้นของสหภาพโซเวียต ซึ่งเขาดำรงตำแหน่งประธานองค์การคอมมิวนิสต์สากล (โคมินเทิร์น) ตั้งแต่ ค.ศ. 1919 ถึง ค.ศ. 1926
ซีโนเวียฟเกิดที่ดินแดนยูเครน (ณ ตอนนั้นยังคงเป็นส่วนหนึ่งของจักรวรรดิรัสเซีย) ในครอบครัวชาวยิว เขาเข้าร่วมพรรคแรงงานสังคมประชาธิปไตยรัสเซียใน ค.ศ. 1901 เมื่อพรรคเกิดการแตกแยกทางอุดมการณ์ใน ค.ศ. 1903 เขาได้สนับสนุนฝ่ายบอลเชวิคและกลายเป็นหนึ่งในผู้ร่วมงานที่ใกล้ชิดที่สุดของวลาดีมีร์ เลนิน เขาใช้เวลาช่วงการเนรเทศร่วมกับเลนินและเดินทางกลับรัสเซียภายหลังการปฏิวัติเดือนกุมภาพันธ์ใน ค.ศ. 1917 โดยก่อนหน้าที่จะเกิดการปฏิวัติเดือนตุลาคม ซีโนเวียฟและเลฟ คาเมเนฟ คัดค้านการยึดอํานาจโดยใช้กำลัง เป็นเหตุให้ตัวเขาเริ่มไม่ได้รับความไว้วางใจจากเลนิน ในช่วงการป่วยระยะสุดท้ายและภายหลังอสัญกรรมของเลนินใน ค.ศ. 1924 ซีโนเวียฟจึงเป็นพันธมิตรร่วมกับคาเมเนฟและโจเซฟ สตาลิน ในการต่อต้านเลออน ทรอตสกี อย่างไรก็ตาม พันธมิตรทั้งสามได้แตกสลายลงและใน ค.ศ. 1926 ซีโนเวียฟและคาเมเนฟจึงเข้าร่วมในแนวร่วมฝ่ายค้านของทรอตสกีเพื่อต่อต้านสตาลิน ซีโนเวียฟถูกขับออกจากพรรคใน ค.ศ. 1927 และต่อมาไม่นานเขาจึงได้รับการยอมรับอีกครั้งหลังจากยอมจํานนต่อสตาลิน
หลังจากการลอบสังหารเซียร์เกย์ คีรอฟ พันธมิตรที่ใกล้ชิดของสตาลินเมื่อ ค.ศ. 1934 ซีโนเวียฟถูกกล่าวหาว่าสมรู้ร่วมคิดในการลอบสังหาร จึงถูกตัดสินว่ามีความผิดและได้รับโทษจําคุกสิบปี ขณะถูกคุมขังในปี ค.ศ. 1936 ซีโนเวียฟถูกกล่าวหาว่าทรยศต่อสตาลินในระหว่างการกวาดล้างใหญ่ และทำให้เขาถูกตัดสินประหารชีวิตภายหลังการพิจารณาคดีในเดือนสิงหาคม ค.ศ. 1936
ชาติชายน้อย ชาวไร่อ้อย

ชาติชายน้อย ชาวไร่อ้อย (เกิด 2508) เป็นอดีตยอดมวยไทยและนักมวยอาชีพ เจ้าของฉายา "มนุษย์หิน" ซึ่งชกในช่วงทศวรรษ 1990
ประวัติและอาชีพ.
ชีวิตวัยเด็ก.
ชาติชายน้อย มีชื่อจริงว่า ชูชาติ หลวงพล เกิดเมื่อปี 2508 ที่จังหวัดนครราชสีมา เขาเป็นส่วนหนึ่งของครอบครัวนักมวย พ่อของเขาเป็นเจ้าของค่ายมวยไทยเล็ก ๆ ในท้องถิ่น และตะคร้อเล็ก เดชรัตน์ น้องชายของเขาก็เป็นนักมวยไทยด้วยเช่นกัน
ต่อมาเขาย้ายไปซ้อมที่ค่ายเดชรัตน์ของสุรัตน์ เสียงหล่อ อดีตผู้ฝึกสอนของพเยาว์ พูลธรัตน์ เจ้าของเหรียญทองแดงในโอลิมปิกฤดูร้อน 1976 และแชมป์รุ่นซูเปอร์ฟลายเวทของสภามวยโลก
อาชีพ.
ชาติชายน้อยชกกับนักมวยชื่อดังร่วมสมัยมากมาย เช่น ขุนเข่าไร้น้ำใจ หลังสวน พันธ์ยุทธภูมิ, หมัดพญายม หลักหิน วสันตสิทธิ์, แซมซั่นอีสาน แสนเมืองน้อย ลูกเจ้าพ่อมเหศักดิ์, 2 พี่น้อง พิมพ์อรัญ และพิมพ์อรัญเล็ก ศิษย์อรัญ, พยัคฆ์หน้าขรึม วีระพล สหพรหม, ชายน้อย เมืองสุรินทร์, โตโต้ ป.พงษ์สว่าง, เด็ดดวง ป.พงษ์สว่าง พรานศอก 100 เข็ม ยอดขุนพล ศิษย์ไตรภูมิ และพนมรุ้ง ศิษย์สวป. เป็นต้น ในช่วงจุดสูงสุดในอาชีพของเขา ชาติชายน้อยได้รับค่าตัวสูงถึง 150,000 บาท
3 เทคนิคที่เขาชื่นชอบ ได้แก่ การเตะเจาะยางคู่ต่อสู้ การต่อยหมัดตรง และการฟันศอกในระยะประชิด
เขาได้มีโอกาสลองชกมวยอาชีพ ในปี 2538 โดยเผชิญหน้ากับหนึ่งอุบล ศิษย์เลิศชัย ซึ่งเป็นนักมวยไทยด้วยกันแต่แพ้น็อก
มีนักมวยไทย 3 คนที่เขาชื่นชม ได้แก่ หนองคาย ส.ประภัสสร, ใกล้รุ่ง ลูกเจ้าแม่ไทรทอง, แสนชัย ส.คิงสตาร์
แขวนนวม.
หลังจากแขวนนวมแล้วเขาก็ไปเป็นเทรนเนอร์ให้กับค่ายเดชรัตน์ซึ่งเป็นค่ายเก่าของเขา และยังเป็นเจ้าของค่ายมวยไทยที่อำเภอพระพุทธบาทอีกด้วย
ลูกชายทั้ง 3 คนของเขายังเป็นนักมวยอีกด้วย ลูกชายคนโตและคนที่ 2 คือ เพชรชาติชาย ชาวไร่อ้อย และ ยอดชาติชาย ต่างก็เคยเป็นนักมวยไทยมาก่อน ขณะที่ลูกชายคนที่ 3 ชายน้อย วรวุฒิ เคยเป็นนักมวยไทยก่อนผันตัวมาเป็นนักมวยอาชีพและกลายเป็นนักมวยไร้พ่ายซึ่งปัจจุบันเป็นแชมป์รุ่นซูเปอร์แบนตัมเวทของ WBC-ASIA
สโมสรฟุตบอลโอเดนเซ

สโมสรฟุตบอลโอเดนเซ (หรือที่เรียกว่า Odense BK หรือ OB ที่ใช้กันทั่วไปมากกว่า) เป็นสโมสรฟุตบอลระดับอาชีพของประเทศเดนมาร์ก ที่ตั้งอยู่ในเมืองโอเดนเซ ทางตอนใต้ของประเทศเดนมาร์ก ซึ่งคว้าแชมป์เดนมาร์กสามสมัยและถ้วยรางวัลเดนิชคัพห้าสมัย สโมสรฟุตบอลโอเดนเซได้ลงแข่งในเดนิชซูเปอร์ลีกา และสนามเหย้าของพวกเขาคือเนเชอร์เอเนอร์จีพาร์ก ส่วนคลับเฮาส์ของสโมสรฟุตบอลโอเดนเซตั้งอยู่ในโอเดเลนใกล้กับแม่น้ำโอเดนเซ
ในอดีต สโมสรมีผู้เล่นทีมชาติไทยมาค้าแข้งอยู่ด้วยคือ นิโคลัส มิคเกลสัน
ประวัติ.
ประวัติยุคแรก.
สโมสรโอเดนเซก่อตั้งเมื่อวันที่ 12 กรกฎาคม ค.ศ. 1887 ในฐานะสโมสรคริกเกตโอเดนเซ ("Odense Cricketklub") โดยมีคริกเกตเป็นกีฬาชนิดเดียว ครั้นใน ค.ศ. 1889 แผนกฟุตบอลและเทนนิสได้รวมอยู่ในสโมสรดังกล่าว และเปลี่ยนชื่อเป็นสโมสรฟุตบอลโอเดนเซ ("Odense Boldklub") ในปัจจุบัน สโมสรแห่งนี้ตั้งอยู่ที่มุงเกโมเซ (หมายถึงพรุพระ) ในโอเดนเซ และสโมสรฟุตบอลโอเดนเซได้ย้ายไปที่โอเดเลนใน ค.ศ. 1968 ซึ่งสโมสรดังกล่าวยังคงดําเนินการฝึกซ้อมอยู่จนถึงปัจจุบัน
โดยใน ค.ศ. 1916 สโมสรฟุตบอลโอเดนเซคว้าแชมป์ระดับมณฑลเป็นครั้งแรก และผ่านเข้ารอบรองชนะเลิศของการแข่งชิงแชมป์เดนมาร์ก พวกเขาแพ้นัดนี้ที่ 3 ประตูต่อ 9 ให้แก่สโมสรฟุตบอลบอลคลุบเบิน 1893 จากโคเปนเฮเกนซึ่งได้เป็นแชมป์ในเวลาต่อมา
โยชูวา 8

โยชูวา 8  เป็นบทที่ 8 ของหนังสือโยชูวาในคัมภีร์ฮีบรูหรือในพันธสัญญาเดิมของคัมภีร์ไบเบิลในศาสนาคริสต์ ตามธรรมเนียมในศาสนายูดาห์เชื่อว่าหนังสือเขียนขึ้นโดยโยชูวาร่วมด้วยมหาปุโรหิตเอเลอาซาร์และฟีเนหัส แต่นักวิชาการยุคปัจจุบันมองว่าเป็นส่วนหนึ่งของประวัติศาสตร์เฉลยธรรมบัญญัติซึ่งครอบคลุมเรื่องราวตั้งแต่หนังสือเฉลยธรรมบัญญัติถึงหนังสือพงศ์กษัตริย์ฉบับที่ 2 เขียนโดยผู้เขียนศาสนายาห์เวห์ผู้รักชาติและศรัทธาในสมัยของโยสิยาห์กษัตริย์ยูดาห์นักปฏิรูปในศตวรรษที่ 7 ก่อนคริสตกาล บทที่ 8 ของหนังสือโยชูวาเน้นไปที่เรื่องราวของการพิชิตเมืองอัยโดยชาวอิสราเอลภายใต้การนำของโยชูวา และเรื่องราวการรื้อฟื้นพันธสัญญาบนภูเขาเอบาลและเกริซิม เป็นส่วนหนึ่งของตอนที่ประกอบด้วยโยชูวา 5:13–12:24 เกี่ยวกับการพิชิตคานาอัน
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 35 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q47 (4QJosh#เปลี่ยนทาง ; 200–100 ปีก่อนคริสตกาล) ซึ่งมีวรรคที่หลงเหลือคือ 3–14, 18 และ 34–35 (ก่อน 5:1)
ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) (A; <math> \mathfrak{G}</math>A; ศตวรรษที่ 5) ชิ้นส่วนของเซปทัวจินต์ภาษากรีกที่มีบทนี้ถูกพบในต้นฉบับอย่างสำเนาต้นฉบับวอชิงตัน 1 (Washington Manuscript I; คริสต์ศตวรรษที่ 5) และพบฉบับย่อของเซปทัวจินต์ในม้วนโยชูวาที่มีภาพประกอบ
วิเคราะห์.
เรื่องเล่าที่ชาวอิสราเอลยึดครองดินแดนคานาอันประกอบด้วยยวรรค 5:13 ถึง 12:24 ของหนังสือโยชูวา และมีโครงเรื่องดังต่อไปนี้:
A. เยรีโค (5:13–6:27)
B. อาคานและอัย (7:1–8:29)
1. บาปของอาคาน (7:1-26)
a. เร่ื่องเล่านำ (7:1)
b. ความพ่ายแพ้ที่เมืองอัย (7:2-5)
c. การภาวนาของโยชูวา (7:6-9)
d. กระบวนการระบุตัวผู้กระทำผิด (7:10-15)
e. การจับตัวอาคาน (7:16-21)
f. การประหารชีวิตอาคานและครอบครัว (7:22-26)
2. การยึดเมืองอัย (8:1-29)
a. เรื่องเล่านำ (8:1-2)
b. อุบายของพระเจ้าในการยึดเมือง (8:3-9)
c. การปฏิบัติตามอุบายของพระเจ้า (8:10-13)
d. การซุ่มโจมตีประสบความสำเร็จ (8:14-23)
e. การล่มสลายของเมืองอัย (8:24-29)
C. การรื้อฟื้นพันธสัญญาที่ภูเขาเอบาล (8:30–35)
1. การสร้างแท่นบูชา (8:30-31)
2. การคัดลอกธรรมบัญญัติ (8:32-33)
3. การอ่านธรรมบัญญัติ (8:34-35)
D. กลอุบายของชาวกิเบโอน (9:1–27)
E. การทัพฝ่ายใต้ (10:1–43)
F. การทัพฝ่ายเหนือและสรุปรายพระนามกษัตริย์ (11:1–12:24)
เรื่องเล่าในโยชูวา 7-8 เป็นการประสานเรื่องราวของการละเมิดของอาคานเกี่ยวกับ 'สิ่งที่ต้องทำลายถวาย' และเรื่องราวยุทธการที่เมืองอัยเข้าด้วยกัน เพราะทั้งสองเรื่องนี้มีความเชื่อมโยงกัน
โกปปาอีตาเลีย ฤดูกาล 2023–24

การแข่งขันฟุตบอล โกปปาอีตาเลีย ฤดูกาล 2023–24 (หรือในนามใหม่ว่า โกปปาอีตาเลีย เฟรชเซียรอสซา ด้วยเหตุผลการสนับสนุนจากรอบสอง) เป็นฤดูกาลที่ 77 ของฟุตบอลถ้วยแห่งชาติในฟุตบอลอิตาลี. มี 44 ทีมที่เข้าร่วม.
อินเตอร์ มิลาน คือแชมป์เก่าสองสมัย, แต่ตกรอบโดย โบโลญญา ในรอบ 16 ทีมสุดท้าย.
ระบบการแข่งขันและการประกบคู่.
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
รอบเบื้องต้น.
ทั้งหมด 8 ทีมจาก เซเรีย เบ และ เซเรีย เซ เข้าร่วมในรอบนี้, 4 ทีมจะได้ผ่านเข้าสู่รอบแรก.
รอบ 64 ทีมสุดท้าย.
ทั้งหมด 32 ทีม (4 ทีมผู้ชนะจากรอบเบื้องต้น, 1 ทีมจาก เซเรียเซ, 15 ทีมที่เหลือที่มาจาก เซเรียเบ และ 12 ทีมเซเรียอา ที่เป็นทีมวาง 9–20) เข้าร่วมในรอบนี้, 16 ทีมจะได้ผ่านเข้าสู่รอบสอง.
รอบ 32 ทีมสุดท้าย.
16 ทีมที่ชนะมาจากรอบแรกจะเข้าร่วมการแข่งขันในรอบสอง, 8 ทีมจะได้ผ่านเข้าสู่รอบ 16 ทีมสุดท้าย.
รอบ 16 ทีมสุดท้าย.
แต่ละนัดในรอบ 16 ทีมสุดท้าย จะลงเล่นระหว่างแปดผู้ชนะที่มาจากรอบสองและสโมสรที่เป็นทีมวางอันดับที่ 1–8 ใน เซเรียอา ฤดูกาล 2022–23. 
รอบก่อนรองชนะเลิศ.
แต่ละนัดรอบก่อนรองชนะเลิศจะลงเล่นระหว่างสโมสรที่ผ่านเข้ามาจากรอบ 16 ทีมสุดท้าย.
รอบรองชนะเลิศ.
รอบรองชนะเลิศสองเลกจะลงเล่นระหว่างสโมสรที่ผ่านเข้ามาจากรอบก่อนรองชนะเลิศ.
กีฬาฮอกกี้น้ำแข็งในโอลิมปิกเยาวชนฤดูหนาว 2024 – ทีมชาย

กีฬาฮอกกี้น้ำแข็งในโอลิมปิกเยาวชนฤดูหนาว 2024 รายการทีมชาย เป็นการแข่งขันกีฬาฮอกกี้น้ำแข็งหนึ่งในสี่รายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 27-31 มกราคม ค.ศ. 2024 ที่สนามคังนึงฮ็อกกี้เซ็นเตอร์ ทีมที่ประกอบด้วยผู้เล่นที่เกิดในปี ค.ศ. 2008 และ 2009 มีทีมเข้าร่วมแข่งขัน 6 ทีม ได้แก่ แคนาดา, สาธารณรัฐเช็ก, ฟินแลนด์, สโลวาเกีย, สหรัฐ และเจ้าภาพเกาหลีใต้
รอบแรก.
กลุ่มเอ.
อันดับ.
<section begin=Astandings/><section end=Astandings/>
Results.
"All times are local, Korean Standard Time "
<section begin=A1/><section end=A1/>
----<section begin=A2/><section end=A2/>
----<section begin=A3/><section end=A3/>
กลุ่มบี.
อันดับ.
<section begin=Bstandings/><section end=Bstandings/>
Results.
"All times are local, Korean Standard Time "
<section begin=B1/><section end=B1/>
----<section begin=B2/><section end=B2/>
----<section begin=B3/><section end=B3/>
ดำขำ

ดำขำ เป็นละครโทรทัศน์ไทยแนวสุขนาฏกรรมจินตนิยม สร้างจากบทประพันธ์ของ อัจฉรียา บทโทรทัศน์โดย โอฬาร์กร 
ควบคุมบทโทรทัศน์โดย วาทินีย์ โอฬาร์กร กำกับการแสดงโดย กิตติ บุญสกุลศักดิ์ ผลิตโดย บริษัท เอ็กแซ็กท์ จำกัด อำนวยการผลิตโดย นิพนธ์ ผิวเณร และถกลเกียรติ วีรวรรณ นำแสดงโดยณวัฒน์ กุลรัตนรักษ์, ภัทรธิดา พัชรวีระพงษ์, อนุชิต สพันธุ์พงษ์, อรจิรา แหลมวิไล ออกอากาศทุกวันศุกร์-อาทิตย์ เวลา 20.15 - 22.30 น. ทางช่อง 7 ออกอากาศตั้งแต่วันที่ 18 มกราคม ถึง 21 กุมภาพันธ์ 2552
เรื่องย่อ.
"ดำขำ" เรื่องราวของ ทุติยะ (ณวัฒน์ กุลรัตนรักษ์) หนุ่มนักเรียนนอก และ กาฬมณี หรือ หนูดำ (ภัทรธิดา พัชรวีระพงษ์) ที่ถูกบังคับให้แต่งงานกันตามคำสั่งของ กำนันแดง (จักรกฤษณ์ อำมรัตน์) และ ทิวา (ศตวรรษ ดุลยวิจิตร) พ่อของหนูดำและทุติยะเพื่อแลกกับที่ทิวาจะได้ที่ดิน 1000 ไร่จากกำนันแดง
ประเทศอิหร่านในโอลิมปิกเยาวชนฤดูหนาว 2012

ประเทศอิหร่าน เข้าร่วมในการแข่งขันกีฬาโอลิมปิกเยาวชนฤดูหนาว 2012 ที่เมืองอินส์บรุค ประเทศออสเตรีย ตั้งแต่วันที่ 13-22 มกราคม ค.ศ. 2012 ครั้งนี้เป็นการปรากฏตัวครั้งแรกของอิหร่านในการแข่งขันกีฬาโอลิมปิกเยาวชนฤดูหนาว ทีมอิหร่านประกอบด้วยนักกีฬา 3 คนใน 1 ชนิดกีฬา ยากูบ คีเชมชากี เป็นผู้ถือธงชาติของอิหร่านในพิธีเปิด
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2539

ประเทศไทยใช้การประหารชีวิตด้วยการยิงเป้านี้ตั้งแต่ พ.ศ. 2477 ถึง พ.ศ. 2546 หลังจากการแก้ไขประมวลกฎหมายลักษณะอาญา ร.ศ.127 ว่าด้วยการประหารชึวิตจากการ "ให้เอาไปตัดศีรษะเสีย" เป็น "ให้เอาไปยิงเสียให้ตาย" ในปี พ.ศ. 2477 ปืนกลมือที่ใช้ประหารชีวิตครั้งแรกเป็นเอ็มเพ 18 หรือ เบิร์กมันน์ เอ็มเพ 18 โดยใช้ในการประหารชีวิตสิบเอกสวัสดิ์ มะหะหมัด 12 กันยายน พ.ศ. 2478 ต่อมาในปี พ.ศ. 2520 ได้มีการเปลี่ยนปืนกลมือจากเบิร์กมันน์เป็นเฮคแลร์อุนด์คอค เอ็มเพ 5 หรือ ปืนกลมือเอ็มพี 5 เอสดี 3 สำหรับปืนกลมือเบิร์กมันน์นี้ใช้ประหารชีวิตผู้ต้องขังมาแล้วจำนวน 213 คน โดยการประหารชีวิตด้วยการยิงเป้าในประเทศไทยส่วนใหญ่จะประหารชีวิตที่เรือนจำกลางบางขวาง โดยการประหารชีวิตในเรือนจำของจังหวัดที่เกิดเหตุจะเป็นการประหารโดยคำสั่งนายกรัฐมนตรีด้วยอำนาจมาตรา 21 หรือมาตรา 200 ของรัฐธรรมนูญแห่งราชอาณาจักรไทยซึ่งเป็นการประหารชีวิตในช่วงนายกรัฐมนตรีเกรียงศักดิ์ ชมะนันท์ โดยหลังจากการประหารชีวิตพลทหารสายทอง แสงแก้ว เมื่อวันที่ 12 กุมภาพันธ์ พ.ศ. 2522 ที่เรือนจำจังหวัดอุดรธานี ในความผิดฐานร่วมกันข่มขืนกระทำชำเราและฆ่าคนตายโดยเจตนา ซึ่งการประหารของเขาเดิมจะเกิดขึ้นที่เรือนจำกลางอุดรธานีเมื่อวันที่10 กุมภาพันธ์ พ.ศ. 2522 ที่เรือนจำกลางอุดรธานีพร้อมกับผู้ก่อเหตุคนอื่น 3 คน แต่เมื่อ 04.30 น. เขาได้ก่อเหตุพยายามอัตวินิบาตกรรมโดยการแทงตนเองด้วยขวดน้ำปลาที่ทุบเป็นปากฉลามในห้องควบคุมพิเศษของเรือนจำมณฑลทหารบกที่ 3 แต่รอดชีวิตมาได้ การประหารชีวิตของเขาจึงเลื่อนออกไปเป็นวันที่ 12 กุมภาพันธ์ ซึ่งหลังจากการประหารชีวิตสายทองการ ประหารชีวิตทั้งหมดเกิดขึ้นที่เรือนจำกลางบางขวาง 
หลังจากการประหารชีวิตสมโภชน์ ชื่นชม, ไพริน ณ วันดี, คำพัน อรรถศรี และ สุวรรณ คำภูษา เมื่อวันที่ 18 กันยายน พ.ศ. 2530 ในความผิดฐานฆาตกรรม ประเทศไทยได้ไม่มีการประหารชีวิตเป็นเวลาเกือบ 9 ปี ก่อนจะกลับมาประหารชีวิตใหม่อีกครั้งในปี พ.ศ. 2539 โดยเป็นการประหารชีวิตพรหมมาศ หรือ จุ่น เลื่อมใส อายุ 38 ปี ชาวอำเภอพานทอง จังหวัดชลบุรี โดยถูกประหารชีวิตเมื่อวันที่ 26 มกราคม พ.ศ. 2539 ในความผิดฐานปล้นทรัพย์เป็นเหตุให้ผู้อื่นถึงแก่ความตายจากการฆาตกรรมพลเมืองดีระหว่างการปล้นร้านขายยา ที่อำเภอบ้านโพธิ์ จังหวัดฉะเชิงเทรา และยังได้ก่อเหตุฆาตกรรมลูกเรือที่ร้านอาหารในอำเภอสัตหีบและเจ้าหน้าที่ตำรวจขณะจับกุมวงไพ่ที่อำเภอพานทอง ในช่วงปี พ.ศ. 2528 ถึง พ.ศ. 2530 ต่อมาหลังจากการประหารชีวิต สุดใจ ชนะ อายุ 57 ปี ในความผิดฐานฆ่าผู้อื่นโดยไตร่ตรองไว้ก่อนเมื่อวันที่ 11 ธันวาคม พ.ศ. 2545 ในปี พ.ศ. 2546 รัฐบาลได้มีการเสนอแก้พ.ร.บ. แก้ไขเพิ่มเติมประมวลกฎหมายอาญา (ฉบับที่ 16) พ.ศ. 2546 โดยแก้ไขมาตรา 19 ว่า " ผู้ใดต้องโทษประหารชีวิต ให้ดำเนินการด้วยวิธีฉีดยาหรือสารพิษให้ตาย"ได้ประกาศในราชกิจจานุเบกษาโดยเริ่มมีผลบังคับใช้ในวันที่ 19 กันยายน 2546 โดยเป็นการเปลี่ยนวิธีการประหารชีวิตจากการยิงเป้าเป็นการฉีดสารพิษ
เชิงอรรถ.
<templatestyles src="Reflist/styles.css" />
เผด็จศึก พิษณุราชันย์

เผด็จศึก พิษณุราชันย์ (เกิด 12 ตุลาคม 2500) เป็นอดีตยอดมวยไทยที่โด่งดังในช่วงปลายทศวรรษที่ 2510 ถึงกลางทศวรรษที่ 2520 เขาเป็นนักมวยไทยยอดเยี่ยมแห่งปีเมื่อปี 2522
ประวัติและอาชีพ.
เผด็จศึกมีชื่อจริงว่า คำเสร็จ เทพจั้ง เริ่มฝึกมวยไทยเมื่ออายุ 14 ปี เขาชกประมาณ 40 ไฟต์ในจังหวัดต่างๆ โดยเอาชนะแชมป์ในอนาคต เช่น ลมอีสาน ส.ธนิกุล, น่านฟ้า สีหราชเดโช และนกหวีด เดวี่ ในปี 2517 เขาย้ายมากรุงเทพฯ และเข้ามาสังกัดค่ายพิษณุราชันย์
เผด็จศึกเป็นนักมวยที่ดีที่สุดคนหนึ่งในช่วงต้นทศวรรษที่ 2520 โดยเอาชนะเสมอสิงห์ เทียนหิรัญ, หนองคาย ส.ประภัสสร, สกัด พรทวี, วิชาญน้อย พรทวี, ณรงค์น้อย เกียรติบัณฑิต, ดีเซลน้อย ช.ธนะสุกาญจน์, โพธิ์ไทร สิทธิบุญเลิศ และจิตติ เมืองขอนแก่น
ในปี 2522 เขาได้รับเลือกให้เป็นนักมวยไทยยอดเยี่ยมแห่งปี เขาได้เข้ารับถ้วยพระราชทานจากพระหัตถ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร เผด็จศึกเป็นนักมวยที่สมบูรณ์แบบด้วยศอกอันแหลมคมและพลังหมัดอันหนักหน่วง ในช่วงจุดสูงสุดในอาชีพของเขา เขาได้รับค่าตัวสูงถึง 120,000 บาท
หลังจากแขวนนวมแล้ว เผด็จศึกก็เปิดร้านและเป็นเทรนเนอร์มวยไทยตามค่ายต่าง ๆ เขาเป็นอาจารย์ที่มหาวิทยาลัยกรุงเทพธนบุรี และสอนที่โรงเรียนนายร้อยตำรวจสามพราน ตั้งแต่ปี 2558
โช ฮย็อน-อู

โช ฮย็อน-อู (25 กันยายน ค.ศ. 1991 –) เป็นนักฟุตบอลชาวเกาหลีใต้ ซึ่งทำหน้าที่เป็นผู้รักษาประตูให้แก่สโมสรฟุตบอลอุลซันฮุนได รวมถึงทีมชาติเกาหลีใต้
ชีวิตในวัยเด็ก.
โชได้รับการเลี้ยงดูจากแม่และพ่อของเขาซึ่งเป็นนักยิมนาสติกในโซล เขาตัดสินใจเป็นผู้รักษาประตูเมื่อเขาเห็นการนำของคิม บย็อง-จี ขณะดูฟร็องส์'98 ในระดับประถมศึกษา โดยเขากล่าวในภายหลังว่า "ผมรู้สึกตื่นเต้นที่ได้เล่นฟุตบอลหลังจากดูฟุตบอลโลก เพราะผมอาจเป็นความฝันของคนอื่นได้" โดยในชั้นเรียนเกรดห้าของเขา ฮัม ซัง-ฮ็อน ที่เป็นผู้ฝึกสอนทีมฟุตบอลของโรงเรียนประถมศึกษาชินจ็องได้ถามหาผู้รักษาประตูที่ดีที่สุดในสนามโรงเรียน เพราะเขากังวลว่าจะไม่มีผู้รักษาประตู พวกเด็ก ๆ ได้ชี้ไปที่โช ทางผู้ฝึกสอนจึงทดสอบโชโดยให้เขาเซฟได้หลายช็อต สิ่งนี้เองที่จะเป็นจุดเริ่มต้นอาชีพของเขา ซึ่งเขาได้เป็นผู้รักษาประตูหลักและแข่งในทัวร์นาเมนต์ระดับประเทศนับตั้งแต่นั้นเป็นต้นมา รวมถึงในการตอบรับ ผู้ฝึกสอนเก่าของเขากล่าวว่า "ไม่ใช่ครั้งเดียวหรือสองครั้งที่ทีมชนะ เพราะความสำเร็จของโชการดวลลูกโทษ"
เดเอ็ฟเอ็ล-ซูเพอร์คัพ ฤดูกาล 2023

เดเอ็ฟเอ็ล-ซูเพอร์คัพ 2023 เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 14 ซึ่งเป็นการแข่งขันฟุตบอลประจำปีระหว่างทีมชนะเลิศ บุนเดิสลีกา ฤดูกาล 2022–23 ไบเอิร์นมิวนิก พบกับทีมชนะเลิศเดเอ็ฟเบ-โพคาล ฤดูกาล 2022–23 แอร์เบ ไลพ์ซิช การแข่งขันจัดขึ้นในวันที่ 12 สิงหาคม ค.ศ. 2023.
ทีม.
"ในตารางนี้ ห้วข้อ การเข้ารอบก่อนหน้านี้ หมายถึงเฉพาะการเข้าแข่งขันภายใต้ชื่อ เดเอ็ฟเอ็ล-ซูเพอร์คัพ เท่านั้น"
การแข่งขัน.
รายละเอียด.
<onlyinclude></onlyinclude>
ทอแมส กรอนเนมาร์ก

ทอแมส กรอนเนมาร์ก (12 ธันวาคม ค.ศ. 1975 –) เป็นอดีตนักกีฬาชาวเดนมาร์กที่ทำงานเป็นผู้ฝึกสอนลูกทุ่มให้แก่ทีมฟุตบอลระดับอาชีพหลายทีม
เขาครองบันทึกสถิติโลกกินเนสส์สำหรับลูกทุ่มไกลที่สุด และเป็นสมาชิกของทีมบ็อบสเลดเดนมาร์กเป็นเวลาสี่ปี
รวมถึงเคยทำงานเป็นผู้ฝึกสอนให้แก่ทีมต่าง ๆ รวมถึงวีบอร์ก, มีจือแลน, ซิลเคบอร์ก, ฮอร์เซนส์, เบรนต์ฟอร์ด และในเดือนกันยายน ค.ศ. 2018 เขายังได้ทำงานเป็นผู้ฝึกสอนลูกทุ่มให้แก่สโมสรฟุตบอลลิเวอร์พูลจนถึงวันที่ 11 พฤษภาคม ค.ศ. 2023
โยชูวา 9

โยชูวา 9  เป็นบทที่ 9 ของหนังสือโยชูวาในคัมภีร์ฮีบรูหรือในพันธสัญญาเดิมของคัมภีร์ไบเบิลในศาสนาคริสต์ ตามธรรมเนียมในศาสนายูดาห์เชื่อว่าหนังสือเขียนขึ้นโดยโยชูวาร่วมด้วยมหาปุโรหิตเอเลอาซาร์และฟีเนหัส แต่นักวิชาการยุคปัจจุบันมองว่าเป็นส่วนหนึ่งของประวัติศาสตร์เฉลยธรรมบัญญัติซึ่งครอบคลุมเรื่องราวตั้งแต่หนังสือเฉลยธรรมบัญญัติถึงหนังสือพงศ์กษัตริย์ฉบับที่ 2 เขียนโดยผู้เขียนศาสนายาห์เวห์ผู้รักชาติและศรัทธาในสมัยของโยสิยาห์กษัตริย์ยูดาห์นักปฏิรูปในศตวรรษที่ 7 ก่อนคริสตกาล บทที่ 9 ของหนังสือโยชูวาเน้นไปที่เรื่องราวกลอุบายของชาวกิเบโอนเพื่อหลีกเลี่ยงการถูกทำลายล้างโดยการทำพันธสัญญากับชาวอิสราเอลภายใต้การนำของโยชูวา เป็นส่วนหนึ่งของตอนที่ประกอบด้วยโยชูวา 5:13–12:24 เกี่ยวกับการพิชิตคานาอัน
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 27 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และ ฉบับเลนินกราด (Leningrad Codex; ค.ศ. 1008)
ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) (A; <math> \mathfrak{G}</math>A; ศตวรรษที่ 5) ชิ้นส่วนของเซปทัวจินต์ภาษากรีกที่มีบทนี้ถูกพบในต้นฉบับอย่างสำเนาต้นฉบับวอชิงตัน 1 (Washington Manuscript I; คริสต์ศตวรรษที่ 5) และพบฉบับย่อของเซปทัวจินต์ในม้วนโยชูวาที่มีภาพประกอบ
วิเคราะห์.
เรื่องเล่าที่ชาวอิสราเอลยึดครองดินแดนคานาอันประกอบด้วยยวรรค 5:13 ถึง 12:24 ของหนังสือโยชูวา และมีโครงเรื่องดังต่อไปนี้:
A. เยรีโค (5:13–6:27)
B. อาคานและอัย (7:1–8:29)
C. การรื้อฟื้นพันธสัญญาที่ภูเขาเอบาล (8:30–35)
D. กลอุบายของชาวกิเบโอน (9:1–27)
1. ปฏิกิริยาของเหล่ากษัตริย์ชาวคานาอันต่อเมืองเยรีโคและเมืองอัย (9:1-2)
2. เรื่องราวกลอุบายของชาวกิเบโอน (9:3-13)
3. ชาวอิสราเอลทำพันธสัญญากับชาวกิเบโอน (9:14-15)
4. ปฏิกิริยาแรกของชาวอิสราเอลเมื่อรู้กลอุบาย (9:16-21)
5. ชาวกิเบโอนอธิบายการกระทำของพวกตนต่อโยชูวา (9:22-27)
E. การทัพฝ่ายใต้ (10:1–43)
F. การทัพฝ่ายเหนือและสรุปรายพระนามกษัตริย์ (11:1–12:24)
นีโคไล บูฮาริน

นีโคไล อีวาโนวิช บูฮาริน (9 ตุลาคม [ตามปฎิทินเก่า: 27 กันยายน] ค.ศ. 1888 – 15 มีนาคม ค.ศ. 1938) เป็นนักปฏิวัติ นักทฤษฎีมาร์กซิสต์ และนักการเมืองโซเวียต บูฮารินได้ประพันธ์งานเขียนทฤษฎีเศรษฐศาสตร์เป็นจำนวนมาก เขาเป็นสมาชิกคนสำคัญของบอลเชวิคและพรรคคอมมิวนิสต์รัสเซียตั้งแต่ ค.ศ. 1917 จนกระทั่งเสียชีวิตในช่วงทศวรรษ 1930 
บูฮารินเกิดที่มอสโกโดยมีพ่อแม่เป็นอาจารย์โรงเรียน เขาเข้ารวมพรรคแรงงานสังคมประชาธิปไตยรัสเซียเมื่อ ค.ศ. 1906 ต่อมาใน ค.ศ. 1910 เขาถูกทางการของพระเจ้าซาร์จับกุม แต่ใน ค.ศ. 1911 เขาสามารถหลบหนีและลี้ภัยไปต่างประเทศ ซึ่งเขาได้ร่วมงานและติดตามผู้ลี้ภัยทางการเมืองอย่างวลาดีมีร์ เลนิน และเลออน ทรอตสกี และประพันธ์งานเขียนทฤษฎีต่าง ๆ เช่น "Imperialism and World Economy" (1915) เป็นต้น ภายหลังการปฏิวัติเดือนกุมภาพันธ์ใน ค.ศ. 1917 บูฮารินจึงเดินทางกลับมอสโกและกลายเป็นผู้นำคนสำคัญของพรรค จากนั้นเมื่อเกิดการปฏิวัติเดือนตุลาคม เขาเป็นบรรณาธิการหนีงสือพิมพ์ปราฟดา เขาเป็นที่รู้จักในฐานะคอมมิวนิสต์ฝ่ายซ้ายและฝ่ายค้านเลนิน ซึ่งเห็นด้วยกับการทำสงครามโลกครั้งที่หนึ่งต่อไป ในระหว่างสงครามกลางเมืองรัสเซีย บูฮารินเขียนงานที่สำคัญ ได้แก่ "Economics of the Transition Period" (1920) และ "The ABC of Communism" 
ในช่วงแรก บูฮารินเห็นชอบที่จะดำเนินนโยบายสงครามลัทธิคอมมิวนิสต์ (War Communism) แต่ใน ค.ศ. 1921 เขาเริ่มสนับสนุนนโยบายเศรษฐกิจใหม่ (NEP) และกลายเป็นผู้นำของนักทฤษฎีและผู้สนับสนุนพรรคที่ต่อต้านทรอตสกีและฝ่ายค้านซ้าย ช่วงปลาย ค.ศ. 1924 บูฮารินวางตัวอย่างดีเยี่ยมในฐานะพันธมิตรของโจเซฟ สตาลิน โดยเขาได้สาธยายถึงทฤษฎีใหม่และนโยบาย "สังคมนิยมประเทศเดียว" ของสตาลิน ตั้งแต่ ค.ศ. 1926 ถึง ค.ศ. 1929 บูฮารินดำรงตำแหน่งเลขาธิการคณะกรรมการบริหารโคมินเทิร์น อย่างไรก็ตาม หลังจากสตาลินตัดสินใจดำเนินการระบบนารวม บูฮารินจึงกลายเป็นผู้นำฝ่ายค้านขวาและถูกขับออกจากบรรณาธิการหนังสือพิมพ์ปราฟดา รวมถึงตำแหน่งผู้นำในพรรคเมื่อ ค.ศ. 1929
ใน ค.ศ. 1934 บูฮารินได้รับเลือกเป็นสมาชิกคณะกรรมการกลางและได้เป็นบรรณาธิการหนังสือพิมพ์อิซเวสเตีย เขาเป็นหนึ่งในผู้วางกรอบรัฐธรรมนูญแห่งสหภาพโซเวียต ค.ศ. 1936 ในเดือนกุมภาพันธ์ ค.ศ. 1937 ในช่วงการกวาดล้างใหญ่ บูฮารินถูกกล่าวหาว่าทรยศและถูกประหารชีวิตใน ค.ศ. 1938
โรเบิร์ต แก่นนรสิงห์

โรเบิร์ต แก่นนรสิงห์ (เกิด 29 เมษายน 2515) เป็นอดีตยอดมวยไทยซึ่งเคยเป็นแชมป์สนามมวยราชดำเนิน 3 รุ่นน้ำหนัก และแชมป์อีซูซุคัพในยุคทองของมวยไทย
ประวัติและอาชีพ.
โรเบิร์ต แก่นนรสิงห์ มีชื่อจริงว่า พินิต สมเพชร เกิดในหมู่บ้านเล็ก ๆ แห่งหนึ่งในจังหวัดขอนแก่น เขาเริ่มฝึกมวยไทยเมื่ออายุ 12 ปีกับโรเล็กซ์ น้องชายของเขาที่ค่ายแก่นนรสิงห์ ร่วมกับแชมป์ในอนาคตคนอื่นๆ เช่น วันวิเศษ (ต่อมาคือพงษ์สิทธิ์ เวียงวิเศษ อดีตนักมวยสากลสมัครเล่นทีมชาติไทย) และวันพิชิต แก่นนรสิงห์ โดยชกในนาม “อดิศักดิ์ แก่นนรสิงห์” โรเบิร์ตชกประมาณ 70 ไฟต์ให้กับค่ายแก่นนรสิงห์ ก่อนย้ายไปค่ายจ๊อกกี้ยิมของสมมาตร หงสกุล ที่บางโพ ในวัย 15 ปี
หลังจากแขวนนวมแล้ว โรเบิร์ตก็กลายเป็นเทรนเนอร์ที่ค่ายจ๊อกกี้ยิม ซึ่งต่อมาได้ย้ายไปเป็นเทรนเนอร์ที่ Skarbowsky Gym ในฝรั่งเศส
คังนึง

คังนึง (/kaŋ.nɯŋ/) เป็นเทศบาลนครในจังหวัดคังว็อนบนชายฝั่งตะวันออกของประเทศเกาหลีใต้ มีประชากร 213,658 คน (ข้อมูลปี พ.ศ. 2560) คังนึงเป็นศูนย์กลางทางเศรษฐกิจของภูมิภาคย็องดงของจังหวัดคังว็อน มีสถานที่ท่องเที่ยวมากมาย เช่น จองดงจินซึ่งเป็นพื้นที่ยอดนิยมสำหรับการชมพระอาทิตย์ขึ้น และหาดคยองโพ เมืองนี้เป็นเจ้าภาพจัดการแข่งขันกีฬาประเภทน้ำแข็งน้ำแข็งทั้งหมดสำหรับกีฬาโอลิมปิกฤดูหนาว 2018
วัดมงคลทับคล้อ

วัดมงคลทับคล้อ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลทับคล้อ อำเภอทับคล้อ จังหวัดพิจิตร ปัจจุบันพระปิฎกคุณาภรณ์เป็นเจ้าอาวาสรูปปัจจุบัน
ประวัติ.
วัดมงคลทับคล้อ เดิมชื่อ วัดท่ามงคล ได้เริ่มก่อสร้างขึ้นเมื่อใดไม่ปรากฏชัด แต่คาดว่านายไหมแพง และนายเม้ง หนูพิน ได้ยกที่ดินให้วัดก่อน พ.ศ. 2485 ต่อมาได้รับการประกาศตั้งเป็นวัดเมื่อ พ.ศ. 2482 อย่างไรก็ดีสำนักงานพระพุทธศาสนาระบุว่าตั้งวัดเมื่อ พ.ศ. 2466 ได้รับพระราชทานวิสุงคามสีมาเมื่อวันที่ 22 กุมภาพันธ์ พ.ศ. 2503 ในระยะแรกมีเจ้าอธิการสุวรรณซึ่งย้ายมาจากวัดหนองนาดำ อำเภอเมืองพิจิตร เป็นผู้นำในการก่อสร้างและดำรงตำแหน่งเจ้าอาวาส และเจ้าคณะตำบลทับคล้อ จน พ.ศ. 2487 พระมหาบุญมา ญาณวิมโล ป.ธ.4 (ต่อมาดำรงสมณศักดิ์ที่ พระเทพญาณเวที) มาเป็นเจ้าอาวาสและเจ้าคณะตำบลทับคล้อแทน ขณะนั้นวัดมงคลทับคล้อมีเพียงกุฏิเล็ก ๆ 4 หลัง หลังคามุงแฝก 1 หลัง มุงด้วยกระเบื้องไม้ 1 หลัง และมุงสังกะสี 2 หลัง และยังมีหอสวดมนต์กว้าง 3 วา ยาว 4 วา 2 ศอก ศาลาการเปรียญกว้าง 6 วา ยาว 9 วา และพระอุโบสถซึ่งทำด้วยไม้ทั้งหลัง มีเสา พื้น และกระดานฝาเป็นไม้แดง หลังคามุงสังกะสี กว้าง 10 ศอก ยาว 5 วา 2 ศอก 
พ.ศ. 2491 นายอำ นางกิมหลั่น โพธิ์นคร พร้อมด้วยนางสมภวิล กังสดาลย์ ภริยาศาสตราจารย์นายแพทย์ประเสริฐ กังสดาลย์ ได้บริจาคทุนทรัพย์สร้างโรงเรียนพระปริยัติธรรมเป็นอาคารไม้ 2 ชั้น กว้าง 4 วา ยาว 10 วา พ.ศ. 2493 พระครูนิพัทธธรรมโกศล ได้ก่อสร้างศาลาการเปรียญ เป็นอาคารยกพื้นชั้นเดียว กว้าง 8 วา ยาว 16 วา หลังคามุงกระเบื้องสถาปัตยกรรมทรงไทยขึ้นหลังหนึ่ง ต่อมา พ.ศ. 2493 ได้รื้อศาลาหลังเก่าแล้วนำไม้และอุปกรณ์อื่นมาประกอบขยายศาลาหลังใหม่ให้ใหญ่และยาวขึ้นเป็นกว้าง 11 วา ยาว 21 วา ต่อมาได้ปรับปรุงตบแต่งให้เป็นศาลา 2 ชั้น เมื่อ พ.ศ. 2536
อาคารเสนาสนะ.
อาคารเสนาสนะและสิ่งก่อสร้างประกอบด้วยพระอุโบสถ กว้าง 8 เมตร ยาว 22 เมตร เป็นอาคารคอนกรีตเสริมเหล็ก ลักษณะสถาปัตยกรรมไทย ศาลาการเปรียญ กว้าง 23 เมตร ยาว 50 เมตร เป็นอาคารคอนกรีตเสริมเหล็กทรงไทยประยุกต์ กุฏิสงฆ์ จำนวน 15 หลัง สร้างด้วยคอนกรีตเสริมเหล็ก โรงเรียนพระปริยัติธรรม จำนวน 1 หลัง เป็นอาคารคอนกรีตเสริมเหล็ก มี 3 ชั้น จำนวน 21 ห้อง สร้างด้วยคอนกรีตเสริมเหล็ก กว้าง 15.15 เมตร ยาว 44.5 เมตร หลังคามุงกระเบื้องสถาปัตยกรรมไทยประยุกต์
วัดมีศิลปกรรม คือพระพุทธรูปเก่าแก่ ชื่อพระพุทธมงคล อายุประมาณ 200 ปีเศษ เป็นพระพุทธรูปปางขัดสมาธิ
ปะและวะ

ปะและวะ (#เปลี่ยนทาง , [pəlɛʔwa̰]) เป็นหนึ่งในเมืองทางตะวันตกสุดของประเทศพม่า ตั้งอยู่ในรัฐชีน โดยอยู่ห่างจากชายแดนประเทศที่ติดกับภาคจิตตะกองของประเทศบังกลาเทศเพียง 18 กิโลเมตร ประชากรในเมืองปะและวะใน ค.ศ. 2014 มีประมาณ 97,000 คน
ในช่วงสงครามกลางเมืองพม่า กองทัพยะไข่โจมตีเมืองนี้ในวันที่ 13 พฤศจิกายน ค.ศ. 2023 แล้วยึดครองได้ในวันที่ 15 มกราคม ค.ศ. 2024
ประชากร.
ภาษายะไข่เป็นภาษากลางในบริเวณนี้ ส่วนภาษากลุ่มกูกี-ชีนมีผู้พูดส่วนใหญ่ในบริเวณเนินเขา ทางตะวันตกของเมืองมีผู้อพยพหลายคนจากรัฐยะไข่ อัตราการรู้หนังสืออยู่ที่ร้อยละ 65 (ค.ศ. 2017)
นางทาสหัวทอง

นางทาสหัวทอง  เป็นละครโทรทัศน์ไทยแนวสุขนาฏกรรม กำกับการแสดงโดย ธนวัฒน์ แท่งทอง และนำแสดงโดยโอบนิธิ วิวรรธนวรางค์, ภัณฑิรา พิพิธยากร, ประติภา มหาโยธารักษ์, พิชยดนย์ พึ่งพันธ์ และยุรนันท์ ภมรมนตรี ออกอากาศทางช่องเวิร์คพอยท์ ออกอากาศทุกวันเสาร์และอาทิตย์ เวลา 20:05 น. ระหว่างวันที่ 6 มกราคม ถึง 17 มีนาคม 2567 ละครเรื่องนี้นับเป็นการโคจรกลับมาพบกันของ โอบ โอบนิธิ และมินนี่ ภัณฑิรา หลังจากเคยแสดงนำร่วมกันในภาพยนตร์เรื่องแสงกระสือ และยังเป็นผลงานชิ้นแรกของ สตางค์ ประติภา น้องสาวของ แบงค์ ธิติ มหาโยธารักษ์ พระเอกละครชื่อดัง
เรื่องย่อ.
เรื่องราวของ แพร (ภัณฑิรา พิพิธยากร) แม่ค้าออนไลน์ชื่อดังที่มีผมทองเป็นเอกลักษณ์ ที่เกิดจับพลัดจับผลูย้อนอดีตกลับไปในปี 2432 พร้อมกับสมาร์ทโฟน 1 เครื่องแถมยังต้องกลายเป็นทาสในเรือนของคุณหลวงใจร้ายอย่าง หลวงบำรุงประชาราษฎร์ หรือ หลวงก่ำ (ยุรนันท์ ภมรมนตรี) ทางเดียวที่เธอจะกลับสู่ปัจจุบันได้คือต้องกลายเป็นกามเทพช่วยให้ กล้า (โอบนิธิ วิวรรธนวรางค์) ทาสหนุ่มในเรือนได้สมหวังในความรัก แต่ก็มีอุปสรรคเพราะหญิงสาวที่กล้าหลงรักคือ ทับทิม (ประติภา มหาโยธารักษ์) บุตรสาวคนเดียวของ พระประสิทธิ์บริรักษ์ หรือ คุณพระเอี่ยว (ทนงศักดิ์ ศุภการ) แถมยังเป็นคู่หมั้นคู่หมายของ ขุนผดุงกิจประชา (พิชยดนย์ พึ่งพันธ์) หรือขุนเอก บุตรชายของหลวงก่ำที่กล้าให้ความเคารพรัก แพรจึงต้องใช้สมาร์ทโฟนเครื่องนี้เป็นตัวช่วย
แม่ของกล้าถูกเฟื้องฆ่าตายเพราะความหึงหวง
เตียวต๋อง

เตียวต๋อง (เสียชีวิตวันที่ 9 กุมภาพันธ์ ค.ศ. 249) มีชื่อในภาษาจีนกลางว่า จาง ตาง  เป็นขุนนางขันทีในรัฐวุยก๊กในยุคสามก๊กของจีน เป็นขุนนางขันทีสำนักประตูเหลือง (黃門 "หฺวางเหมิน") ในรัชสมัยของโจฮอง จักรพรรดิลำดับที่ 3 ของวุยก๊ก
ประวัติ.
เตียวต๋องเป็นมิตรสนิทกับโจซองผู้สำเร็จราชการแทนพระองค์แห่งวุยก๊กในรัชสมัยจักรพรรดิโจฮอง โจซองตั้งให้เตียวต๋องเป็นผู้ตรวจสอบนครหลวงหรือเต้าก๋ำ (都監 "ตูเจียน") 
หลังสุมาอี้ก่อก่อการรัฐประหารยึดอำนาจจากโจซองเมื่อวันที่ 5 กุมภาพันธ์ ค.ศ. 249 สุมาอี้ได้กล่าวโทษเตียวต๋องว่าตัวเตียวต๋องคอยจับตาดูความเคลื่อนไหวของจักรพรรดิโจฮอง สร้างความแตกแยกระหว่างจักรพรรดิและพระพันปีหลวงสองวัง ทำร้ายความพันธ์ของเลือดเนื้อ ทำให้แผ่นดินวุ่นวายไม่สงบ และทำให้ทุกคนหวาดกลัว
ในวันที่ 9 กุมภาพันธ์ ค.ศ. 249 มีขุนนางถวายฎีกาทูลว่า "ขันทีสำนักประตูเหลืองเตียวต๋องลอบจับตัวสนมชั้นไฉเหริน (才人) จางชื่อ (張氏) เหอชื่อ (何氏) และคนอื่น ๆ แล้วเตียวต๋องจึงส่งไปให้โจซอง ครั้งหนึ่งตัวโจซองยังเคยพาสนมชั้นไฉเหรินในจักรพรรดิโจยอย 7-8 คนไปเป็นหญิงขับร้องฟ้อนรำสร้างความสำราญ ปลอมราชโองการให้ส่งสนมชั้นไฉเหริน 57 คนส่งไปยังหอที่เงียบกุ๋น (鄴 "เย่") แล้วให้สนมชั้นเจี๋ย-ยฺหวี (婕妤) สอนการขับร้องฟ้อนรำ เกรงว่าพวกเขากำลังวางแผนก่อการกบฏ" เตียวต๋องจึงถูกจับกุมและนำไปให้เสนาบดีตุลาการ (廷尉 "ถิงเว่ย์") ไต่สวน เตียวต๋องสารภาพว่า "โจซองสมคบคิดกับราชเลขาธิการ (尚書 "ช่างซู") โฮอั๋น เตงเหยียง เตงปิด นางกองพันมณฑลราชธานี (司隸校尉 "ซือลี่เซี่ยวเว่ย์") ปิดห้วน ข้าหลวงมณฑลเกงจิ๋ว (荊州刺史 "จิงโจวชื่อฉื่อ") หลีซิน และคนอื่น ๆ วางแผนก่อกบฏ จะเริ่มก่อการกลางเดือนสาม" ราชสำนักจึงจับกุมโจซอง โจอี้ โจหุ้น โฮอั๋น เตงเหยียง เตงปิด ปิดห้วน หลีซิน และฮวนห้อม ทั้งหมดรวมทั้งเตียวต๋องถูกประหารชีิวิต
กีฬาลูชในโอลิมปิกเยาวชนฤดูหนาว 2024 – บุคคลชาย

กีฬาลูชในโอลิมปิกเยาวชนฤดูหนาว 2024 – บุคคลชาย เป็นการแข่งขันกีฬาลูชหนึ่งในสองรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 21 มกราคม ค.ศ. 2024 ที่สนามอัลเพนเซีย สไลดิ้ง เซ็นเตอร์
ผลการแข่งขัน.
รอบแรกเวลา 08.30 น. และรอบสองเวลา 09.40 น.
กีฬาลูชในโอลิมปิกเยาวชนฤดูหนาว 2024 – บุคคลหญิง

กีฬาลูชในโอลิมปิกเยาวชนฤดูหนาว 2024 – บุคคลหญิง เป็นการแข่งขันกีฬาลูชหนึ่งในสองรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามอัลเพนเซีย สไลดิ้ง เซ็นเตอร์
ผลการแข่งขัน.
รอบแรกเวลา 08.30 น. และรอบสองเวลา 09.40 น.
กีฬาลูชในโอลิมปิกเยาวชนฤดูหนาว 2024 – ชายคู่

กีฬาลูชในโอลิมปิกเยาวชนฤดูหนาว 2024 – ชายคู่ เป็นการแข่งขันกีฬาลูชหนึ่งในสองรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามอัลเพนเซีย สไลดิ้ง เซ็นเตอร์
ผลการแข่งขัน.
รอบแรกเวลา 11:10 น. และรอบสองเวลา 12:05 น.
กีฬาลูชในโอลิมปิกเยาวชนฤดูหนาว 2024 – หญิงคู่

กีฬาลูชในโอลิมปิกเยาวชนฤดูหนาว 2024 – หญิงคู่ เป็นการแข่งขันกีฬาลูชหนึ่งในสองรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 21 มกราคม ค.ศ. 2024 ที่สนามอัลเพนเซีย สไลดิ้ง เซ็นเตอร์
ผลการแข่งขัน.
รอบแรกเวลา 10:50 น. และรอบสองเวลา 11:40 น.
กีฬาสกีกระโดดไกลในโอลิมปิกเยาวชนฤดูหนาว 2024 – นอร์มอลฮิลล์ บุคคลชาย

กีฬาสกีกระโดดไกลในโอลิมปิกเยาวชนฤดูหนาว 2024 – นอร์มอลฮิลล์ บุคคลชาย เป็นการแข่งขันกีฬาสกีกระโดดไกลหนึ่งในสองรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามศูนย์สกีกระโดดไกลอัลเพนเซีย
ผลการแข่งขัน.
รอบแรกเวลา 12:30 น. และรอบสองเวลา 13:15 น.
กีฬาสกีกระโดดไกลในโอลิมปิกเยาวชนฤดูหนาว 2024 – นอร์มอลฮิลล์ บุคคลหญิง

กีฬาสกีกระโดดไกลในโอลิมปิกเยาวชนฤดูหนาว 2024 – นอร์มอลฮิลล์ บุคคลหญิง เป็นการแข่งขันกีฬาสกีกระโดดไกลหนึ่งในสองรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามศูนย์สกีกระโดดไกลอัลเพนเซีย
ผลการแข่งขัน.
รอบแรกเวลา 09:50 น. และรอบสองเวลา 10:50 น.
กีฬาสเกตความเร็วระยะสั้นในโอลิมปิกเยาวชนฤดูหนาว 2024 – 1500 เมตร บุคคลชาย

กีฬาสเกตความเร็วระยะสั้นในโอลิมปิกเยาวชนฤดูหนาว 2024 – 1500 เมตร บุคคลชาย เป็นการแข่งขันกีฬาสเกตความเร็วระยะสั้นหนึ่งในเจ็ดรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามคังนึงไอซ์อารีน่า
 Q – ผ่านเข้ารอบรองชนะเลิศ
กีฬาสเกตความเร็วระยะสั้นในโอลิมปิกเยาวชนฤดูหนาว 2024 – 1500 เมตร บุคคลหญิง

กีฬาสเกตความเร็วระยะสั้นในโอลิมปิกเยาวชนฤดูหนาว 2024 – 1500 เมตร บุคคลหญิง เป็นการแข่งขันกีฬาสเกตความเร็วระยะสั้นหนึ่งในเจ็ดรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามคังนึงไอซ์อารีน่า
 Q – ผ่านเข้ารอบรองชนะเลิศ
เหตุโจมตีด้วยขีปนาวุธในประเทศปากีสถาน พ.ศ. 2567

เมื่อวันที่ 18 มกราคม ปากีสถานดำเนินการโจมตีทางอากาศตอบโต้ในจังหวัดซีสถานและบาโลชิสถานของอิหร่าน โดยอ้างว่าได้โจมตีที่ซ่อนของกลุ่มกบฏแบ่งแยกดินแดนบาโลจซึ่งเกี่ยวข้องกับความขัดแย้งกับปากีสถาน รัฐบาลอิหร่านระบุว่าพลเมืองต่างชาติ 7 คน รวมถึงผู้หญิง 3 คนและเด็ก 4 คน ถูกสังหารในการโจมตีทางอากาศครั้งนี้
ภูมิหลัง.
การก่อความไม่สงบในซีสถานและบาโลชิสถาน.
ตั้งแต่ปี ค.ศ. 2004 เป็นต้นมา จังหวัดซีสถานและบาโลชิสถานทางตะวันออกเฉียงใต้ของอิหร่านได้พัวพันกับความขัดแย้งกับกลุ่มแบ่งแยกดินแดนบาโลจกลุ่มต่าง ๆ ซึ่งรวมถึงกลุ่มญัยชุลอัดล์ด้วย เมื่อวันที่ 15 ธันวาคม ค.ศ. 2023 การโจมตีของกลุ่มญัยชุลอัดล์ในเมืองรอสก์ของอิหร่านทำให้ตำรวจเสียชีวิต 11 นาย ตามรายงานของสื่ออิหร่าน และการโจมตีของกลุ่มนี้ได้เกิดขึ้นอีกครั้งใน ค.ศ. 2019 โดยคร่าชีวิตสมาชิกกองพิทักษ์ปฏิวัติอิสลามไป 27 นาย
การโจมตีโดยขีปนาวุธในอิรักและซีเรีย.
การโจมตีดังกล่าวเกิดขึ้นหนึ่งวันหลังจากการโจมตีด้วยขีปนาวุธในอิรักและซีเรีย โดยอ้างว่ามุ่งเป้าไปที่กลุ่มก่อการร้ายเพื่อตอบโต้เหตุระเบิดในเคร์มอนใน ค.ศ. 2024 เหตุการณ์ดังกล่าวเกิดขึ้นในวันเดียวกับที่อันวาร์ อุล ฮัก กาการ์ นายกรัฐมนตรีรักษาการของปากีสถาน และโฮเซย์น แอมีร์แอบโดลลอฮียอน รัฐมนตรีว่าการกระทรวงการต่างประเทศอิหร่าน กำลังพบกันระหว่างการประชุมเศรษฐกิจโลกที่เมืองดาโฟส ประเทศสวิตเซอร์แลนด์ และในขณะที่กองทัพเรืออิหร่านและปากีสถานจัดการฝึกซ้อมร่วมกันในอ่าวเปอร์เซีย
การโจมตี.
สื่อโทรทัศน์แห่งรัฐอิหร่านกล่าวว่ากองพิทักษ์ปฏิวัติอิสลาม ได้ใช้ขีปนาวุธที่แม่นยำและการโจมตีด้วยโดรนเพื่อทำลายฐานที่มั่น 2 แห่งของกลุ่มญัยชุลอัดล์ในแคว้นบาโลชิสถานทางตะวันตกเฉียงใต้ของปากีสถาน การโจมตีมุ่งเป้าไปที่บ้านในหมู่บ้านโคเอซับซ์ในเขตพันจ์กูร์ จากชายแดนปากีสถาน–อิหร่าน ทางการปากีสถานกล่าวว่ามีเด็ก 2 คนเสียชีวิตจากการโจมตี และอีก 4 คนได้รับบาดเจ็บ นอกจากนี้ ยังระบุด้วยว่ามีโดรนประมาณ 3 ถึง 4 ลำถูกปล่อยในพื้นที่ดังกล่าว โจมตีมัสยิด บ้าน และอาคารอื่น ๆ
ผลสืบเนื่อง.
วันรุ่งขึ้นหลังจากการโจมตี พันเอก โฮเซย์น แอลี จอแวดอนแฟร์ ของกองพิทักษ์ปฏิวัติอิสลาม ถูกมือปืนนิรนามลอบสังหารในจังหวัดซีสถานและบาโลชิสถาน กลุ่มญัยชุลอัดล์ออกมาอ้างความรับผิดชอบต่อการโจมตีดังกล่าวตามรายงานจากสื่ออิหร่าน
การโจมตีของปากีสถานในอิหร่าน.
เมื่อวันที่ 18 มกราคม ปากีสถานได้โจมตีทางทหารในอิหร่าน โดยอ้างว่ามุ่งเป้าไปที่กลุ่มติดอาวุธบาโลจ สถานที่แห่งหนึ่งในเมืองแซรอวอนถูกโจมตี เจ้าหน้าที่อิหร่านอ้างว่ามีชาวต่างชาติเสียชีวิต 9 ราย รวมถึงผู้หญิง 3 คนและเด็ก 4 คน กระทรวงการต่างประเทศปากีสถานเรียกปฏิบัติการทางทหารครั้งนี้ว่าปฏิบัติการมาร์กบาร์ซาร์มาชาร์
กลุ่มญัยชุลอัดล์อ้างว่าโดรนและจรวด 6 ลูกโจมตีที่อยู่อาศัย ส่งผลให้มีเด็กเสียชีวิต 2 คน และผู้หญิงบาดเจ็บ 3 คน รวมถึงวัยรุ่น 1 คน
การเสียชีวิตของบัวผัน ตันสุ

เมื่อวันที่ 11 มกราคม พ.ศ. 2567 บัวผัน ตันสุ หญิงพิการบกพร่องสติปัญญาชาวไทย อายุ 47 ปี เสียชีวิตบริเวณสระน้ำในเขตอำเภออรัญประเทศ จังหวัดสระแก้ว โดยกลุ่มเยาวชน 5 คนรุมประทุษร้าย และเสียชีวิตจากการจมน้ำ
ภายหลังเกิดเหตุ เจ้าหน้าที่ตำรวจจับกุมปัญญา คงแสนคำ สามีของผู้เสียชีวิต ซึ่งรับสารภาพเป็นฆาตกรโดยการใช้เก้าอี้ประทุษร้ายและนำทิ้งในสระน้ำในเขตเทศบาลเมืองอรัญญประเทศ เนื่องจาก "อาการเมาและวิวาท" เจ้าหน้าที่ชุดสืบสวนของสถานีตำรวจภูธรอรัญประเทศจึงควบคุมตัวไปทำแผนประกอบคำรับสารภาพ พร้อมกับนำตัวฝากขังศาลจังหวัดสระแก้วที่เรือนจำจังหวัดสระแก้ว
ต่อมา ผู้สื่อข่าวสถานีโทรทัศน์"ช่อง 8" ณัฐดนัย นะราช ได้พบวีดิทัศน์ของกล้องโทรทัศน์วงจรปิดบันทึกภาพเมื่อวันที่ 11 มกราคม พ.ศ. 2567 พบว่าข้อเท็จจริงผู้เสียชีวิตถูกเยาวชน 5 คนรุมประทุษร้ายด้วยการเตะจากการเกิดวิวาทบริเวณร้านสะดวกซื้อภายในซอยบำรุงราษฎร์ ผู้เสียชีวิตมีท่าทีโวยวายและปาขวดน้ำใส่ เยาวชนผู้ก่อเหตุใช้กำลังประทุษร้ายและพยายามพรากขึ้นรถจักรยานยนต์ ผู้เสียชีวิตขัดขืนและป้องกันตนเอง ตำรวจสันนิษฐานว่า มุ่งหน้าไปยังสระน้ำในเทศบาลอรัญประเทศและประทุษร้ายโดยเก้าอี้ทิ้งในสระน้ำจนเสียชีวิตจากการจมน้ำ
เกิดกระแสวิพากษ์วิจารณ์ในการปฏิบัติการของตำรวจอย่างกว้างขวาง ในส่วนของการจับผู้ต้องหาผิดราย และการปฏิบัติการของเจ้าหน้าที่ตำรวจไม่โปร่งใส เมื่อวันที่ 17 มกราคม พ.ศ. 2567 พลตำรวจตรี ออมสิณ บุญญานุสนธิ์ ผู้บังคับการตำรวจภูธรจังหวัดสระแก้วมีคำสั่งให้พันตำรวจเอก พิเชษฐ์ ศรีจันทร์ตรา เจ้าหน้าที่ตำรวจตำแหน่งผู้กำกับ ช่วยราชการที่ศูนย์ปฏิบัติการตำรวจภูธรจังหวัดสระแก้ว
เมื่อวันที่ 19 มกราคม พ.ศ. 2567 พลตำรวจเอก ต่อศักดิ์ สุขวิมล ผู้บัญชาการตำรวจแห่งชาติ แถลงการณ์ขอโทษประชาชน และต้อง "โปร่งใส" สอบสวนย้อนหลัง และพลตำรวจโท สุรเชษฐ์ หักพาล กล่าวว่า จากการตรวจสอบพฤติกรรมของกลุ่มเยาวชนผู้ก่อเหตุ เบื้องต้นพบว่ามีคดีไม่น้อยกว่า 5–6 คดี ทั้งกระทำชำเรา รุมโทรม ทำร้ายร่างกาย แต่ไม่มีการแจ้งความดำเนินคดีกับเยาวชนผู้ก่อเหตุ เศรษฐา ทวีสิน นายกรัฐมนตรี กล่าวว่า "รับไม่ได้" ต่อเหตุดังกล่าว และสั่งการให้ตำรวจต้องเรียกความเชื่อมั่นกลับมา
ศาลจังหวัดสระแก้วสั่งหมายขังเยาวชนผู้ก่อเหตุที่สถานพินิจและคุ้มครองเด็กและเยาวชนจังหวัดจันทบุรี และจังหวัดระยอง โดยสอบสวนพิจารณาพฤติการณ์แห่งคดีความ สืบเสาะประวัติ ตรวจสอบสภาพจิตใจของเด็ก และพิจารณาคดี จากนั้นนำไปศูนย์ฝึกและอบรมเด็กและเยาวชน ในระหว่างการสอบสวน มีรายงานว่า ปัญญาถูกคลุมถุงดำเพื่อบังคับให้รับสารภาพ ต่อมา เจ้าหน้าที่ตำรวจปฏิเสธ ต้องรอผลจากคณะกรรมการตรวจสอบข้อเท็จจริง
ฟ้าส่งผมมาเป็นหมอ

ฟ้าส่งผมมาเป็นหมอ  เป็นละครโทรทัศน์แนวทางการแพทย์ของเกาหลีใต้ปี 2013 นำแสดงโดยจู วอน, มูน แช-ว็อน, จู ซัง-อุก, คิม มิน-ซอ, ชุน โฮ-จิน, ควัก โด-ว็อน และโค ชัง-ซ็อก ออกอากาศทางช่อง KBS2 ตั้งแต่วันที่ 5 สิงหาคม ถึง 8 ตุลาคม 2013 ในวันจันทร์และวันอังคาร เวลา 21:55 น. (เวลามาตรฐานเกาหลี) จำนวน 20 ตอน สำหรับชื่อเรื่องในตอนแรกคือ Green Scalpel
เรื่องย่อ.
พัก ชี-อน (จู วอน) เป็นชายออทิสติกที่ถูกส่งไปยังศูนย์ดูแลเฉพาะทางตั้งแต่ยังเป็นเด็ก ซึ่งเขาถูกค้นพบว่ามีความจำระดับอัจฉริยะและทักษะเชิงพื้นที่ที่กระตือรือร้น ในที่สุดเขาก็เข้าสู่วงการศัลยกรรมเด็กในฐานะแพทย์ประจำบ้าน โดยเขามีเวลา 6 เดือนในการพิสูจน์ตัวเองว่ามีความสามารถ อย่างไรก็ตาม เนื่องจากสภาพจิตใจและอารมณ์ที่ไม่ปกติ ชี-อนต้องเผชิญกับความขัดแย้งจากคนรอบข้างและคนไข้ที่มองว่าเขาเป็นเด็กและไม่น่าเชื่อถือ ที่สำคัญที่สุดคือศัลยแพทย์หัวร้อน คิม โด-ฮัน (จู ซัง-อุก)
แก่นศักดิ์ ส.เพลินจิต

แก่นศักดิ์ ส.เพลินจิต (เกิด 9 เมษายน 2513) เป็นอดีตยอดมวยไทยและอดีตนักมวยอาชีพ เขาเป็น 1 ในนักมวยไม่กี่คนที่ครองตำแหน่งแชมป์ทั้งสนามมวยลุมพินีและราชดำเนินในรุ่นน้ำหนักเดียวกันพร้อมกัน และเป็นนักมวยคนแรกที่ได้รับรางวัลนักมวยไทยยอดเยี่ยมแห่งปี 2 ปีติดต่อกัน แก่นศักดิ์เป็นนักมวยที่มีค่าตัวสูงสุดในยุคทองของมวยไทยและยังเป็นนักมวยที่มีชื่อเสียงที่สุดคนหนึ่งอีกด้วย
ประวัติและอาชีพ.
เริ่มต้นอาชีพ.
พงษ์ศักดิ์ เชี่ยวชาญ เกิดเมื่อวันที่ 8 เมษายน 2513 ในครอบครัวที่มีสมาชิก 7 คน ประกอบด้วย พ่อแม่ และพี่น้อง 4 คน ที่อำเภอพระประแดง จังหวัดสมุทรปราการ แม้ว่าเขาจะไม่สนใจมวยไทยแต่พ่อก็บังคับให้เขาเป็นนักมวยเหมือนพี่น้องทุกคน พ่อของเขาซึ่งเป็นอดีตนักมวยไทยได้ฝึกแก่นศักดิ์และพี่น้องของเขา เขาใช้ชื่อ แก่นศักดิ์ ตะปูไทย และได้ชกครั้งแรกที่สนามมวยสำโรง แม้จะชนะการชกได้เงินค่าตัว 200 บาท แต่แก่นศักดิ์ไม่มีความสุขในการชกมวยถึงกับใส่กางเกงมวยปักข้อความว่า "ผมถูกบังคับ"
พ่อของแก่นศักดิ์ยังคงบังคับให้เขาชกประมาณ 50 ครั้งในนามของค่ายตะปูไทยจนกลายเป็น "ดาวรุ่ง" ตอนแรกเขาเป็นมวยเข่า เมื่อปี 2524 พ่อของเขาต้องการให้เขาเข้าค่ายมวยที่ดีกว่านี้ แก่นศักดิ์จึงถูกส่งไปอยู่ที่ส.เพลินจิต ค่ายมวยชื่อดัง ซึ่งมีเสถียร เสถียรสุต เศรษฐีชาวไทย และอดีตสามีของแม่ชีศันสนีย์ เสถียรสุต เป็นเจ้าของ เมื่ออายุ 15 ปี เริ่มฝึกภายใต้การดูแลของ กิมหยู ฤกษ์ชัย ผู้ฝึกสอนระดับแนวหน้าของค่ายส.เพลินจิต แก่นศักดิ์ได้ชกอีกหลายสิบครั้งตามเวทีต่าง ๆ จนกระทั่งเขาได้แชมป์รุ่นไลต์เวท (80 ปอนด์) ที่สนามมวยการุณนิเวศน์ จังหวัดชลบุรี
สไตล์การชก.
หลังจากฝึกกับค่ายส.เพลินจิต แก่นศักดิ์ก็กลายเป็นมวยฝีมือ เขาเก่งในการต่อยและเตะ เป็นการตอบสนองทันทีต่อนักมวยฝ่ายตรงข้ามทุกคน และสร้างความรำคาญให้กับนักมวยฝ่ายตรงข้ามได้มากที่สุด เขามีลูกเตะที่รุนแรงและยังมีหมัดที่ทรงพลังอีกด้วย รากฐานของรูปแบบการชกของแก่นศักดิ์คือการเปลี่ยนเทคนิคการป้องกันให้เป็นการโจมตีเชิงรุก จากทักษะที่มีผสมผสานกับลีลาที่ไม่ธรรมดาทำให้ได้รับคำชมจากนักมวยยุคทองคนอื่น ๆ โดยแก่นศักดิ์ติด 5 อันดับแรกของนักมวยไทยชื่อดังในยุคทอง
ด้วยทักษะการต่อสู้ด้วยเข่าที่คล่องแคล่วก่อนย้ายมาค่ายส.เพลินจิต แก่นศักดิ์ก็ไม่แพ้มวยเข่าคนอื่น ๆ โดยใช้เทคนิคต่าง ๆ มากมาย ป้องกันการถูกตีเข่า ที่โดดเด่นที่สุดคือการชกของแก่นศักดิ์กับ "ขุนเข่าแวมไพร์" ลำน้ำมูล ส.สุมาลี แบบไตรภาค นอกจากนี้ แก่นศักดิ์ ยังเสมอและเอาชนะ "ขุนเข่าไร้น้ำใจ" หลังสวน พันธ์ยุทธภูมิ อีกด้วย
เพนต์ดอตเน็ต

เพนต์ดอตเน็ต (Paint.NET หรือบางครั้งมีเขียนเป็น paint.net) เป็นโปรแกรมแก้ไขกราฟิกแรสเตอร์อเนกประสงค์ ฟรีแวร์ สำหรับ Microsoft Windows พัฒนาด้วยดอตเน็ต Paint.NET เดิมถูกสร้างขึ้นโดย Rick Brewster ในฐานะโครงงานนักศึกษาของมหาวิทยาลัยแห่งรัฐวอชิงตัน และได้พัฒนามาจากโปรแกรมอย่างง่ายเทียบเท่าไมโครซอฟท์ เพนต์เป็นโปรแกรมสำหรับแก้ไขกราฟิกเป็นหลักพร้อมรองรับโปรแกรมเสริม